《水调歌头 折庭桂寄玉雯姊，即询菊花消息》
清代·王瑗

分手半秋矣，金粟又飘香。对兹云外仙艳，月姊忆瑶光。

不惜兔惊折取，好趁鸾飞寄与，镜助晓来妆。或用胆瓶供，静倚一枝旁。

想君来，东篱下，旧芬芳。不知近日消息，可有几分黄。

倘许翠衿人到，共把白衣酒酌，小醉正无妨。我辈不栉士，只合为花忙。

作者简介：字佩霞，吴县人，闺秀徐淑女，黄瑞瑜室。有《咀华小草》。